NaiveNeuron/SloPal huggingface dataset:
Vašečka, Richard, poslanec NR SR (2021-06-17):
Ďakujem za slovo, pán predsedajúci. Vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania tohto návrhu zákona. Národná rada Slovenskej republiky uznesením zo 4. mája 2021 č. 714 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 289 z 10. júna 2021, Výbor Národnej rady Slovenskej republiky pre financie a rozpočet v uznesení č. 189 z 10. júna 2021 a Výbor Národnej rady Slovenskej republiky pre vzdelávanie, vedu, mládež a šport v uznesení č. 81 zo 14. júna 2021 a zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 7 spoločne s odporúčaním ich schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport zo 14. júna 2021 č. 93. Týmto uznesením ma zároveň výbor poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru. Ďakujem, skončil som, pán predsedajúci, prosím, otvorte rozpravu.
Danko, Andrej, predseda NR SR (2017-09-11):
Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Návrh zákona má tlač 602, návrh na jeho pridelenie na prerokovanie výborom je v rozhodnutiach č. 620 a 633. Dávam slovo poslankyni Veronike Remišovej... Pani poslankyňa? Zastupujete, pán poslanec Grendel? Aby za skupinu poslancov návrh zákona uviedol. Nech sa páči, pán poslanec.
M. Číž, podpredseda NR SR: (2006-12-13):
Vážené kolegyne, kolegovia, chcem vás informovať, že do rozpravy som nedostal žiadnu písomnú prihlášku, takže mi prichodí opýtať sa vás, či sa niekto chce prihlásiť do rozpravy ústne? Pokiaľ nie, uzatváram možnosť prihlásiť sa do rozpravy ústne, zároveň vyhlasujem všeobecnú rozpravu za skončenú. Vzhľadom na to, že neprebehla rozprava, predpokladám ani navrhovateľ, ani spravodajca nechcú využiť svoje právo vystúpiť so stanoviskom. Takže ďakujem obom aktérom za účasť pri prerokovaní tohto bodu a zároveň prerušujem rokovanie o tomto bode programu. Vážené kolegyne, kolegovia, teraz nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov . Tento návrh zákona ste dostali ako tlač 148, návrh na jeho pridelenie na prerokovanie výborom máte v rozhodnutí č. 142. Teraz dávam slovo poslancovi Júliusovi Brockovi, aby za skupinu poslancov tento návrh zákona uviedol. Pán poslanec, máte slovo.
Grendel, Gábor, podpredseda NR SR (2022-03-23):
Prerušujem teraz, pani komisárka, rozpravu o tomto bode, pretože bude nasledovať hlasovanie. (Zaznel gong.) Vyhlasujem trojminútovú prestávku, po ktorej pristúpime k hlasovaniu. (Prestávka.)
Jurík, Beáta, poslankyňa NR SR (2024-01-23):
Ďakujem za slovo, pán predsedajúci. Zuzana, ty si hovorila aj o tom, že ako sa vlastne táto vláda aj týmto zákonom chystá okradnúť aj vlastné, nielen teda naše deti, ale aj vlastné deti o budúcnosť. A podľa mňa jeden zo spôsobov, akým to urobí, je aj to, že môžeme prísť o tie eurofondy, o všetky tie milióny, miliardy eurofondov, ktoré majú slúžiť na to, aby sme tu spoločne budovali modernú, zelenú, férovú, spravodlivú krajinu pre všetkých, a ak o ne prídeme, tak sa to práve nestane. A včera opäť na to upozornila aj česká eurokomisárka pre hodnoty a transparentnosť, a teda pripomenula, varovala Slovensko, že môžme čeliť finančným postihom zo strany Európskej únie, ak vláda presadí tieto navrhované zmeny. A ja som teda šokovaná tým názorom, že je to názor, ktorý často prezentuje v médiách koalícia, že sa vlastne jedná o suverénne rozhodnutie demokraticky zvolenej vlády a že teda Európska únia sa do toho nemá čo starať. No ale však to nikto nerozporuje, že sa jedná o suverénne rozhodnutie, dokonca aj demokraticky zvolenej vlády. Veď my tu nesedíme dni, týždne, mesiace kvôli tomu, že by sme rozporovali to, že voľby sa neudiali demokraticky, ale aj takéto rozhodnutia, a najmä teda takéto rozhodnutia týkajúce sa či už teda trestných politík, ale aj, a teda najmä boja s korupciou by mali byť riadne diskutované a mali by byť riadne diskutované aj s Európskou úniou, a to je to, čo tu hovoríme teda už tie týždne, mesiace, a to je to, čo hovorí aj samotná Európska únia. A práve táto vec nás môže stáť aj tie eurofondy, nie akísi zlí opoziční europoslanci, ktorí vraj chodia žalovať. Ja by som len pripomenula, že samotný Robert Fico sa niekoľkokrát obrátil na Európsku komisiu, keď mal teda pocit, že práva jeho... (Prerušenie vystúpenia časomerom.)
Laurenčík, Milan, podpredseda NR SR (2021-06-15):
Pán poslanec Miroslav Suja s faktickou poznámkou, nech sa páči.
Bugár, Béla, podpredseda NR SR (2016-11-24):
Na vystúpenie pána ministra s faktickou poznámkou pani poslankyňa Kiššová. Končím možnosť sa prihlásiť a zároveň prerušujem rokovanie v tomto bode programu.
Šipoš, Michal, poslanec NR SR (2023-11-21):
Ďakujem pekne. Takže k trom opozičným, alebo resp. nebudem sa k opozičným, ale k trom vládnym poslancom sa vyjadrím. Pán Čech (správne pán Cech, pozn. red.), to, čo ste hovorili, viem asi, že to vám niekto napísal alebo máte to niekde v nejakých manuáloch, ale to sú výhovorky, pán Čech (správne pán Cech, pozn. red.), už ste vo vláde vy, vy ste nejaké sľuby voličom dali pred voľbami, a teraz máte tie sľuby dodržať. Ak sa vám niečo nepáčilo v minulosti alebo máte nejaké výhrady, tak ich napravte. Už vládnete vy. Keď ste našli za, z večera do rána 220 miliónov eur naviac alebo váš minister, alebo vaši ministri a v Sociálnej poisťovni našli 50 miliónov len tak, tak asi tie financie neboli, verejné, v takom zlom stave, keď nám špičkové ratingové agentúry potvrdzujú vysoký rating za našich vlád, asi to nie je také zlé. Pán Šimko, prosím, povedzte Pellegrinimu a ministrovi Tomášovi, že sľuby sa majú plniť. Normálne im to povedzte, nech to dodržia. No a pán Migaľ. Pán Migaľ, vy ste, niekedy som vás vnímal ako novinára, ale keď som videl, čo ste spravili pred voľbami v čase moratória, deň pred moratóriom, kedy sa už nedalo reagovať, pre mňa ste len obyčajný, obyčajná karikatúra novinára a obyčajný podvodník a klamár. Pokiaľ sa neospravedlníte manželke pána Matoviča, budete pre mňa len klamár, podvodník a karikatúra novinára. Je to hanba, pán Migaľ, čo robíte, je to hanba. Ani nemáte v sebe ten chochmes sa ospravedlniť a povedať, klamal som, vymýšľal som si. Normálne že svedomie by mi nedalo na vašom mieste spať, keby som toto urobil, čo vy. Je to hanba a ešte ste aj Východniar, hanbím sa za vás. (Reakcie z pléna.)
Bašistová, Alena, poslankyňa NR SR (2019-09-10):
Vážený pán predsedajúci, vážené panie poslankyne, páni poslanci, v rozprave k uvedenému návrhu vystúpili tri poslankyne a neboli podané žiadne pozmeňujúce a doplňujúce návrhy. Spoločná správa obsahuje šesť pozmeňujúcich a doplňujúcich návrhov. Najskôr budeme hlasovať o týchto pozmeňujúcich a doplňujúcich návrhoch zo spoločnej správy spoločne, o bodoch 1 – 6 s odporúčaním gestorského výboru schváliť. Pán preds... (Prerušenie vystúpenia predsedajúcim.)
Grendel, Gábor, poslanec NR SR (2016-12-06):
Ďakujem za slovo. Pani ministerka, spomínali ste, že najvyšší počet hlasov za zrušenie bolo 78 a že treba 90. Ale nie v prvom čítaní. V prvom čítaní stačí obyčajná väčšina. Tak schváľme to aspoň v prvom čítaní, poďme do výborov, urobme odbornú diskusiu, tak ako pri každom inom zákone vládna koalícia hovorí, že tam je predsa priestor na odbornú diskusiu. Na to netreba 90 hlasov. Poďme na to.
Hraško, Igor, poslanec NR SR (2014-11-28):
Ďakujem pekne kolegovi Muránskemu aj do exkurzu envirofondu, ktorý bol prilepený ku tomuto vodnému zákonu. Vieme všetci, že sa schválila ústava a s ňou ochrana vody ako nášho národného dedičstva, avšak, á, ospravedlňujem sa, takže len envirofond. Len toľko.
Laurenčík, Milan, podpredseda NR SR (2020-07-24):
Pán poslanec Vladimír Zajačik.
Jakab, Július, poslanec NR SR (2023-12-22):
Ďakujem veľmi pekne. Chcel by som tiež k vystúpeniu pána Sitkára pridať ešte dve chyby, ktoré nespomenul pán Dostál, pri čítaní súm rovnako zabudol identifikovať, že či sa, o aké jednotky súm sa jedná, či sú to milióny, tisíce, alebo čo to je. Pán Sitkár to prečítal vkuse ako, ako jedno číslo, čo hovoril vlastne aj pán Dostál. Pokiaľ ale tvrdíte, že to bolo v poriadku, poprosím o prehratie zvukového aj obrazového záznamu. Je to chvíľa, kde sa môžeme presvedčiť, že či to naozaj bolo doslovne prečítané, alebo nie. Ďakujem pekne.
Laurenčík, Milan, podpredseda NR SR (2022-05-04):
Na vaše vystúpenie jedna faktická poznámka. Nech sa páči, pán poslanec Miroslav Suja.
Pellegrini, Peter, podpredseda NR SR (2020-06-09):
Pán poslanec Šimko.
Tomanová, Viera, poslankyňa NR SR (2011-05-18):
Ďakujem pekne. Nedá mi, pani poslankyňa, aby som nezareagovala, a musím vás požiadať, aby ste mi nevkladali do úst a do vykonania práce to, čo som nikdy nepresadzovala. Ministerstvo práce za účasti mnohých ďalších odborníkov pripravilo kritériá, na základe ktorých bolo možné posudzovať a určite nie prideľovať rovnakú plochu ľuďom, akú teraz obýva bez zohľadnenia iných kritérií. To je jedna vec. A druhá vec. Ja by som vám veľmi rada pripomenula, nechcem to tu rozoberať, vaše predvolebné ťaženie, čo ste týmto ľuďom všetko nasľubovali. A na druhej strane si uvedomujem aj to, čo povedal pán Jasaň, že skutočne máte obrovský problém a vás sa to nesmierne dotýka ako starostky Starého Mesta, aby ste túto situáciu riešili a pozitívne, ale je jednoznačné, ak príspevok na bývanie prejde ako originálna kompetencia v rámci hmotnej núdze, budete to mať zase len vy na stole a príspevok na bývanie v tomto prípade nedokáže nič vyriešiť. Ďakujem za pozornosť.
P. Pelegrini, poslanec: (2008-12-02):
V článku II sa za bod 15 vkladá nový bod 16, ktorý znie: „V § 22c ods. 3 sa slová „10-násobku úhrady na kalendárny rok“ nahrádzajú slovami „50-násobku úhrady na mesiac“ a slovo „3-násobku“ sa nahrádza slovom „10-násobku“.“ Doterajší bod 16 sa označuje ako bod 17. Pre krátke vysvetlenie. Vzhľadom na to, že nariadenie vlády v predchádzajúcich rokoch každý rok stanovovalo výšku úhrady za používanie diaľnic, to znamená sumu nálepky ročnej tak pre osobné, ako aj pre nákladné vozidlá, teda na celý rok, vzhľadom na to, že budúci rok v priebehu roka sa plánuje zaviesť elektronický výber mýta, nariadenie vlády pre nákladné vozidlá obsahuje len sadzbu stanovenú na jeden mesiac. Keďže § 22c hovorí o sankciách, ktoré stanovujú výšku násobku sumy za rok, nahrádza sa teda suma za kalendárny rok násobkom úhrady na mesiac, aby tak bolo možné sankcionovať každé nákladné vozidlo, ktoré nebude mať nálepku ako násobok mesačnej úhrady. Veľmi pekne vás chcem poprosiť o podporu tohto naozaj drobného pozmeňujúceho návrhu, ktorý umožní štátu efektívne sankcionovať tých, ktorí neplatia diaľničné nálepky. Ďakujem pekne.
J. Šimko, poslanec: (2004-03-12):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Dozornej komisie Slovenskej televízie nula poslancov neodovzdalo hlasovacie lístky. Zo 129 odovzdaných hlasovacích lístkov bolo 6 neplatných a 123 platných. Podľa platných hlasovacích lístkov overovatelia zistili, že za Katarínu Horňákovú hlasovalo za 88 poslancov, proti 23 poslancov, zdržalo sa 12 poslancov, za Ondreja Škodlera hlasovalo za 23 poslancov, proti 59 poslancov, zdržalo sa 41 poslancov. Na voľbu člena Dozornej komisie Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za člena Dozornej komisie Slovenskej televízie zvolená Katarína Horňáková. Ďakujem.
Nicholsonová, Lucia, podpredsedníčka NR SR (2016-05-25):
S reakciami na faktické pán poslanec Petrák.
Štefanec, Ivan, poslanec NR SR (2010-10-13):
Ďakujem za slovo, pán predsedajúci. Pán poslanec Ondruš, myslím, že vaše vystúpenie bolo najlepším dôkazom toho, že nemáme nezávislé vedenie odborov, pretože je závislé od politickej strany SMER a politická strana SMER je závislá od vedenia Konfederácie odborových zväzov. Myslím, že to, čo sme tu videli, tak to bol jasný dôkaz toho takisto, že nerozlišujete medzi aktivitami odborov, potrebou sociálneho dialógu a politikárčením. Ja som prívrženec sociálneho dialógu a ten patrí tam, kde ozaj má význam, na úroveň firiem, kde je potrebné jednať o platoch, o pracovných podmienkach, o využívaní sociálneho fondu, o tom, aby zamestnanci mali dôstojné podmienky. A vtedy, keď budú mať tieto dôstojné podmienky, tak budú spokojní nielen zamestnanci, ale aj zamestnávatelia. Sociálny dialóg má význam. To, čo ale nemá význam, je politikárčenie odborov, ktoré je veľmi, veľmi nebezpečné. A je mi ľúto, že vedenie odborového zväzu pristúpilo na túto hru s vami, pretože je zneužité jednou politickou stranou. Včera prezident odborového zväzu plamenne rečnil o monopoloch, ako ich nemá rád. Nuž ja tiež nemám rád monopoly. A myslím si, že by mohli začať predstavitelia odborového zväzu spolu s vami pracovať na odstránení monopolnej zmluvy s jednou politickou stranou a potom ďalej na odstránení monopolu Konfederácie odborových zväzov. Ďakujem.
Švantner, Dušan, poslanec NR SR (2010-10-19):
Ďakujem, pán predsedajúci. Pán kolega, na začiatku si hovoril o tom, že vlastne táto zmena, ktorá by sa mala zrealizovať, je vlastne objednávkou politickej strany MOST a pritom si predstavte, vážení kolegovia, že názor na túto politickú stranu na juhu Slovenska počas volieb bol celkom iný. Prečítam vám časť listu od jedného člena Matice slovenskej z juhu Slovenska: „Poslancom strany MOST v slovenskom parlamente do pozornosti. Vznik strany MOST krátko pred ostatnými voľbami do Národnej rady treba v politickom vývoji Slovenska za posledné obdobie považovať za veľmi pozitívny posun. Vznik tejto strany, ktorá prijíma a už aj prijala do svojich radov nemalú časť občanov slovenskej národnosti je predpokladom, že v slovensko-maďarských vzťahoch na Slovensku dôjde, resp. môže dôjsť k určitému pozitívnemu vývoju. Pozitívnemu v tom zmysle, že zo strany maďarských predstaviteľov, poslancov tejto strany, prestanú vyžarovať impulzy, ktoré si dávajú za cieľ ďalšie posilňovanie politických pozícií maďarskej menšiny, ale že konečne dôjde k posilňovaniu slovenskej národnostnej menšiny na juhu Slovenska.“ Vážení matičiari, vážení občania Slovenska, dnes, teraz pred chvíľou ste videli, ako sa k tejto záležitosti stavajú členovia politickej strany MOST. Ja hovorím, že tu stopercentne platí: poturčenec horší od Turka a počúvajte ich aj ďalej. Ďakujem.
P. Paška, predseda NR SR: (2009-09-09):
(Hlasovanie.) 126 prítomných, 122 za, 4 sa zdržali. Návrhy sme schválili. Pán predseda výboru Burian bude uvádzať v prvom čítaní hlasovanie o vládnom návrhu zákona č. 386/2002 Z. z. o štátnom dlhu a štátnych zárukách. Je to takisto návrh, ktorý prerokúvame v skrátenom legislatívnom konaní.
Hlina, Alojz, poslanec NR SR (2015-10-30):
V zásade to isté čo pán Lipšic. Ale, viete, vám si to voľká a ja mám spraviť zostrih z dnešného dňa? Veď hovorím, asi sa môže, na Hlinu sa môže, hej? Tak dobre, tak na Hlinu sa môže, môžme sa o tom prípadne, ale kvôli kolegom, dobre, ja už vydržím, dobre? Ale naozaj, dneska programovo idete tak, dobre?
Paška, Pavol, predseda NR SR (2013-10-17):
(Hlasovanie.) 132 prítomných, 121 bolo za, 11 sa zdržali. Návrh sme schválili. Máte súhlas.
Zmajkovičová, Renáta, podpredsedníčka NR SR (2014-07-03):
Ďakujem, pán minister. Pán poslanec, doplňujúcu otázku? Nech sa páči.
Pčolinský, Peter, podpredseda NR SR (2023-05-25):
Dávam teraz slovo spravodajcovi z gestorského výboru pre zdravotníctvo poslanko... poslancovi Marekovi Šefčíkovi.
Figeľ, Ján, podpredseda NR SR (2013-06-17):
Nech sa páči, Richard Vašečka.
Blanár, Juraj, podpredseda NR SR (2023-05-24):
Pán poslanec Lehotský s faktickou poznámkou.
Janiš, Stanislav, poslanec NR SR (2011-10-19):
Hlasovali sme o pozmeňujúcom návrhu zo spoločnej správy, pán predseda, prosím, dajte hlasovať o tom, že predložený návrh zákona prerokujeme v treťom čítaní ihneď.
P. Hrušovský, poslanec: (2009-04-21):
Prosím, aby sme to nebrali opozično-koalične, ale ľudsky a chcel by som poprosiť všetkých kolegov poslancov, hovorím trošku... Som s Vilom Veteškom bol takisto ako ty, pán predseda, v tej istej pozícii predsedu a podpredsedu Národnej rady, aby sme z úcty k nemu prerušili dnešné rokovanie, ktoré cítime, že je plné istého nedorozumenia a konfrontácie. Smrťou politika končí. A toto by som chcel poprosiť, keby sme si dokázali v tejto chvíli všetci uvedomiť bez akýchkoľvek špekulácií, prečo tento návrh prednášam, sme dnešné rokovanie prerušili.
Nicholsonová, Lucia, poslankyňa NR SR (2014-12-09):
Ďakujem pekne za slovo. Vážený pán predseda, v súlade s rokovacím poriadkom chcem podať procedurálny návrh na zlúčenie rozpravy k bodom 81 a 113. Ide o tlače 1247 a 1301, lebo oba návrhy sa týkajú problematiky ochrany zvierat a navzájom teda súvisia a veľmi pekne vás chcem poprosiť o zaradenie tejto zlúčenej rozpravy na miesto v programe, na ktorom bol pôvodne bod 113, tá tlač 1301. Ďakujem.
Kéry, Marián, poslanec NR SR (2016-03-23):
Sľubujem. (Potlesk.)
Puci, Róbert, poslanec NR SR (2012-04-04):
Sľubujem. (Potlesk.)
Suja, Miroslav, poslanec NR SR (2022-12-05):
Tak potom sa hlásim do rozpravy. Ja by som chcel poďakovať Miňovi Mazurekovi za to zhrnutie, a, vážení kolegovia, sám ako povedal posledný príklad, keď sa tu jeden polopríčetný člen vlády snažil sabotovať dohodu s lekármi, čo malo za následok množstvo úmrtí, keby títo lekári dali výpoveď. Hanbili sa zaňho aj predkladatelia, aj minister, aj premiér, ktorí túto dohodu, ktorí dohodu dohodli, a jemu to bolo jedno. Proste apeloval na vás, našťastie tu vtedy zvíťazil zdravý rozum a ani tí, čo bežne ruky zaňho dvíhate ako opice, ste ho nepodporili. Druhá vec, nemáme tu len Matoviča. Pozrime sa na ministra vnútra Mikulca. Ja si myslím, že ani tento človek by neprešiel testom osobnosti a testom výkonnosti. Od Márie Terézie sme tu nemali takto neschopného ministra vnútra, vážení kolegovia a kolegyne. Však on sa vyrovná tým pročkovcom absolútne každému, čo tu sedia. Či už je to Pročko alebo nejakí iní mäsiari, učitelia a podobne. Nemá problém. A takýto človek je ministrom vnútra. Takže ja si myslím, že vyžadovať od šoféra autobusu, dokonca od športových strelcov, aby športový strelec mal psychologický posudok, aby mohol dostať zbrojný preukaz a venovať sa športovej streľbe a nevyžadovať to od členov vlády, v ktorých rukách sú päť a pol, životy päť a pol milióna ľudí, tak ja si myslím, že to je od nás trošku zbabelé, keď toto nechceme. A ak sa niekto bojí, že neprejde v budúcnosti, no tak, bohužiaľ, potom sem nemá čo kandidovať alebo má sedieť poslaneckej lavici. Ale ja si myslím, že to je to najmenej... (Prerušenie vystúpenia časomerom.)
Figeľ, Ján, podpredseda NR SR (2013-12-03):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Milanovi Panáčkovi.
Mojš, Milan, poslanec NR SR (2018-03-14):
Ďakujem. Vážený pán predsedajúci, v rozprave vystúpilo deväť poslancov. Bolo podaných 11 pozmeňujúcich a doplňujúcich návrhov. Pán poslanec Kresák požiadal vyňať na osobitné hlasovanie body 72 a 73 spoločnej správy. Ja som požiadal vyňať bod 64 a 78 spoločnej správy. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v dnešnej rozprave.
R. Rafaj, poslanec: (2008-12-08):
Ja už len skromne dodám, že bolo by toho podstatne viac, kauza tendrov na ministerstve vnútra, striekačky, pokuta z Úradu pre verejné obstarávanie, štedré odmeňovanie kindermanažmentu KDH a ďalšie a ďalšie kauzy – ale načo je to dobré? Myslíte, že toto ľudí zaujíma, že vy chcete presvedčiť niekoho o tom, že nástenka je korková? Čo korok je politicky pre vás závadný materiál? Alebo ja nechápem, čo tu stále máte problém s tou nástenkou?! Ja viem, že sa možno tešíte, „Ded Mrázik“ pôjde, už som si pozrel niektoré avíza na programy, bude to zaujímavé, naozaj, na tie rozprávky sa všetci tešíme, a ak je toto taký pilotný, uvádzací projekt, tak ďakujem, že už sa budem tešiť, keď si budem prehadzovať tie skutočné rozprávky... (Prerušenie vystúpenia časomierou.)
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 139 prítomných, 62 za návrh, 77 proti. Neschválili sme návrh. Ďalší.
Laurenčík, Milan, podpredseda NR SR (2021-08-30):
(Zaznievanie gongu.) Vážené panie poslankyne, vážení páni poslanci, prosím, aby sme sa ukľudnili. Ideme zistiť, či je prítomný dostatok poslancov, aby sme mohli otvoriť nasledujúcu schôdzu. Prosím, prezentujme sa. (Prezentácia.) Konštatujem a zisťujem, že je prítomných 67 poslancov. Národná rada teda opäť nie je uznášaniaschopná. Odkladám začiatok 38. schôdze na zajtra, teda na utorok 31. augusta 2021 o 9. hodine. Ďakujem. Dovidenia. (Prerušenie rokovania o 12.12 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 2
Danko, Andrej, podpredseda NR SR (2024-09-26):
Pán poslanec Karas.
Vašečka, Richard, poslanec NR SR (2016-09-14):
Presne tak. 500 zlotých, čo je podľa menovej kalkulačky 115 eur. My ponúkame daňový bonus vo výške takmer 40 eur na každé dieťa. V Poľsku ponúkajú túto, tento, tento príspevok alebo tento bonus vo výške 115 od druhého dieťaťa vyše, čiže na druhé, na tretie, na štvrté. Príklad z Poľska. Mne sa práve daňový bonus vo všeobecnosti zdá, aby som ukončil pri tom konkrétnom návrhu zákona, ako veľmi vhodná vec, pretože daňový bonus je naozaj rodinná politika, nie sociálna. To znamená, že nehovoríme, dajte viac, ale hovorím, menej zoberte, pretože hovoríme o daniach, ktoré tento človek, zamestnaný človek vyprodukoval. Ponuka štátu a štát hovorí, výborne, priamo na mieste sa spotrebujú na niečo, čo je pre nás prioritou, rodina. Vyhneme sa nejakým prerozdeľovaniam, kolotočom cez päť nejakých prostredníkov, kde sa tieto peniaze strácajú. Priamo ten človek, ktorý má deti a pracuje, využije a štát mu dovolí využiť tie dane na budovanie jeho rodiny, na podporu jeho rodiny. Samozrejme, všetky tieto opatrenia majú istý časový nábeh. Neznamená to, že ak prijmeme nejaké opatrenie, napríklad keď podporíte tento zákon, tak o deväť mesiacov začne, budeme mať zrazu o desaťtisíce detí viac. Samozrejme, a ako povedala kolegyňa, nikdy sa nedá kúpiť to, aby ľudia mali deti, ale možno pomôcť tým, ktorí chcú, a veľa ľudí chce. A nakoniec by som ešte takou zaujímavosťou. Existuje dokonca aj v západných krajinách veľmi silné a aj štátom podporované alebo priamo organizované prodemografické kampane. Dve krajiny konkrétne v poslednej dobe, Dánsko, kde tá kampaň prebehla takým, takým fun spôsobom a má aj merateľné výsledky. My momentálne komunikujeme s dánskym konzulátom, aby sme zistili viac o tomto, a budem vás o tom informovať, ale istým spôsobom môžme, môžme spozitívniť túto myšlienku. Takisto napríklad aj v Taliansku, kde sa možno vybrali takou viac moralistickou cestou a boli na to také aj rozpačité reakcie, ale myslím si, že keď sme už, spomíname Poľsko, Dánsko, Taliansko, že Slovensko by nemalo zostať bokom a že naozaj politikou budúcnosti je rodinná politika. Ďakujem.
Puci, Róbert, poslanec NR SR (2015-03-17):
Dajte, prosím, hlasovať o bode 16 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Sulík, Richard, predseda NR SR (2010-12-09):
Poprosím spoločného spravodajcu, predsedu výboru pre sociálne veci, poslanca Júliusa Brocku, aby informoval Národnú radu o výsledku rokovania výborov.
Suja, Miroslav, poslanec NR SR (2021-06-17):
To je technická vec, tak mi to poviete alebo... Nechcete mi dovoliť mandát vykonávať ani vy, pán predsedajúci?
Laššáková, Jana, podpredsedníčka NR SR (2014-10-15):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Mihála zo strany Sloboda a solidarita. Nech sa páči pán poslanec. Nie? Ale ste prihlásený, takže (reakcia z pléna). Dobre, teraz dávam možnosť prihlásiť sa do rozpravy ústne. Nikto sa nehlási do rozpravy ústne. Vyhlasujem rozpravu za skončenú. Pán minister, nechcete k tomu nič dodať. Pán spravodajca tak isto. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1133, informácia výborov má tlač 1133a. Pán minister, nech sa páči, uveďte návrh zákona.
Ľ. Vážny, poslanec: (2004-05-14):
Pristúpime k hlasovaniu osobitne o bode 75 s odporúčaním gestorského výboru neschváliť ho.
P. Hrušovský, predseda NR SR: (2003-09-17):
(Hlasovanie.) 133 prítomných, 68 za návrh, 52 proti, 12 sa zdržalo, 1 nehlasoval. Návrh zákona do druhého čítania sme schválili. Ďalší návrh. A. Ivanko, poslanec: Pán predseda, dajte hlasovať o tom, že Národná rada prideľuje predložený vládny návrh zákona na prerokovanie Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie, výboru pre európsku integráciu a výboru pre ľudské práva, národnosti a postavenie žien, ďalej aby za gestorský výbor určila ústavnoprávny výbor, aby návrh v druhom čítaní prerokovali výbory do 30 dní a gestorský výbor do 31 dní od jeho prerokovania v prvom čítaní.
Ďuriš Nicholsonová, Lucia, podpredsedníčka NR SR (2017-09-14):
S faktickou poznámkou pán poslanec Sopko.
Glváč, Martin, podpredseda NR SR (2018-06-21):
Ďakujem. Tretia otázka je od pána poslanca Juraja Kolesára adresovaná podpredsedníčke vlády a ministerke pôdohospodárstva a rozvoja vidieka Slovenskej republiky pani Gabriele Matečnej a znie: Vážená pani ministerka, prednedávnom bola odvysielaná reportáž v televízii, kde zamestnanci prehovorili o podvodoch pri prebaľovaní zeleniny, falšovaní dokumentácie a prelepovaní etikiet. Zelenina, ktorá je dovážaná zo zahraničia, to znamená z Belgicka, Nemecka, Grécka atď., je prelepovaná v našich skladoch, pričom keď odchádza zo skladu k spotrebiteľovi, je deklarované, že daný výrobok, v tomto prípade zelenina, pochádza a je vypestovaná na Slovensku. Nech sa páči, pán minister v zastúpení pani ministerky Matečnej.
Číž, Miroslav, podpredseda NR SR (2015-12-08):
Teraz, vážené kolegyne, kolegovia, poprosím ešte raz, aj keď je celkom čarovná tá výbušná atmosféra, ale predsa len by sme sa mali vrátiť trošku k vecnému tónu aj spôsobu. Takže, pán poslanec Kadúc, faktická poznámka.
Laurenčík, Milan, podpredseda NR SR (2020-11-24):
Ďakujem. Prosím, zaujmite miesto pre spravodajcu. Ja otváram rozpravu, do ktorej som dostal písomnú prihlášku, za klub Ľudová strana Naše Slovensko je prihlásený pán Milan Mazurek. Nech sa páči, máte slovo.
Figeľ, Ján, podpredseda NR SR (2014-11-28):
Ďakujem pekne. Pán spravodajca? Neželá si vystúpiť. Prerušujem rokovanie o tomto bode programu. Teraz budeme pokračovať v druhom čítaní, druhým čítaním o vládnom návrhu zákona, ktorým sa mení a dopĺňa zákon č. 364/2004 Z. z. o vodách a zmene zákona Slovenskej národnej rady č. 372/1990Zb. o priestupkoch v znení neskorších predpisov, je to takzvaný vodný zákon, a ktorým sa menia a dopĺňajú niektoré zákony. Vládny návrh zákona je pod tlačou 1051 a spoločná správa má označenie 1051a. Opätovne dávam slovo pánovi ministrovi životného prostredia pánovi Petrovi Žigovi, aby vládny návrh zákona odôvodnil. [Rokovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony , tlač 1051.]
Grendel, Gábor, podpredseda NR SR (2021-03-17):
Ďakujem, pán spravodajca. Otváram rozpravu k tomuto bodu. Do tejto rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne? Nie je tomu tak. Vyhlasujem rozpravu za skončenú. Chce zaujať stanovisko pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Pristúpime k druhému čítaniu o návrhu skupiny poslancov na vydanie zákona, ktorým sa dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Návrh zákona je pod tlačou 389, spoločná správa výborov má tlač 389a. Slovo by mala mať pani poslankyňa Katarína Hatráková, ktorú však nevidím v rokovacej sále, preto tento bod prepadáva na koniec schôdze. Nasledovať bude druhé čítanie o návrhu poslanca Milana Vetráka na vydanie zákona, ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Návrh zákona má tlač 394, spoločná správa výborov má tlač 394a. Slovo by mal mať pán poslanec Milan Vetrák, ktorého však takisto nevidím v sále, takže aj tento bod stráca poradie. Ďalším bodom je návrh poslancov Milana Vetráka, Lukáša Kyselicu, Jozefa Pročka, Moniky Kozelovej a Marcela Mihalika na vydanie zákona, ktorým sa mení a dopĺňa zákon Slovenskej rep... Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov. Návrh zákona má parlamentnú tlač 396, spoločná správa výborov má tlač 396a. Návrh by mal predniesť opäť pán poslanec Vetrák, ale keďže sa nenachádza v sále, stráca poradie. (Reakcie z pléna.) Páni, poprosím vás, neprekrikujte sa. Neprišlo mi hlásenie, že by sa predkladatelia menili, takže stráca poradie. Ďalším návrhom je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona je uverejnený ako tlač 395, spoločná správa výborov má tlač 395a. Slovo by mal mať pán poslanec Lukáš Kyselica, ktorý nie je v sále, preto stráca poradie. Nasledujúcim bodom programu je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákona. Návrh zákona je pod tlačou 383, spoločná správa výborov má tlač 383a. Dávam slovo pánovi poslancovi Milošovi Svrčekovi, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 383.)
Ľ. Vážny, minister dopravy, pôšt a telekomunikácií SR: (2007-12-07):
Cieľom tohto návrhu zákona je transponovať energetickú legislatívu Európskej únie do právneho poriadku Slovenskej republiky, konkrétne smernice Európskeho parlamentu a Rady č. 2005/89/ES zo dňa 18. januára 2006 o opatreniach na zabezpečenie bezpečnosti dodávok elektriny a investícií do infraštruktúry. Ďalej aplikovať poznatky z predchádzajúcej úpravy zákona v praxi predovšetkým vo vzťahu k bezpečnosti dodávok elektriny a plynu, ako aj k bezpečnosti a spoľahlivosti prevádzky sústav a sietí. Predloženým návrhom zákona ministerstvo hospodárstva napĺňa zámery Programového vyhlásenia vlády Slovenskej republiky na roky 2006 až 2010 osobitne vo vzťahu k zabezpečeniu rovnosti podmienok pre všetkých účastníkov trhu, k možnému zneužívaniu dominantného postavenia monopolných účastníkov na trhu, k precizovaniu úlohy Slovenskej elektrizačnej prenosovej sústavy pri zabezpečení vyrovnanej elektrickej bilancie, ako i vo vzťahu k pôsobnosti Úradu pre reguláciu sieťových odvetví pri uskutočňovaní optimálnej cenovej politiky. Podľa návrhu novely Ministerstvo hospodárstva Slovenskej republiky pri vypracovaní opatrení zameraných na zaistenie bezpečnosti dodávok elektriny a plynu bude zohľadňovať najmä význam zabezpečenia kontinuity dodávok elektriny, ako aj transparentného a stabilného regulačného rámca a možnosti cezhraničnej spolupráce v súvislosti s bezpečnosťou dodávok elektriny. Predloženým návrhom ministerstvo stanovuje oprávnenie Úradu pre reguláciu sieťových odvetví na schvaľovanie záväzných pravidiel aukcií na predaj elektriny a dohľad nad ich priebehom. V návrhu zákona sú tiež zakotvené povinnosti pre dodávateľa elektriny a plynu, pre dodávateľa poslednej inštancie, ktorý bude určený rozhodnutím Úradu pre reguláciu sieťových odvetví, úprava povinností prevádzkovateľa prenosovej a distribučnej  sústavy. Predložený návrh nebude mať vplyv na štátny rozpočet ani na rozpočty obcí a vyšších územných celkov. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona v prvom čítaní. Ďakujem.
Jarjabek, Dušan, poslanec NR SR (2021-05-03):
Ďakujem za slovo, pán predsedajúci. Ďakujem veľmi pekne za tú analýzu celého tohto odboru, ktorú si tuná povedal a predviedol naozaj excelentne, ale viete, vy tu stále hovoríte o pôdohospodárstve, že pôdohospodárstvo dostalo z Plánu obnovy nulu. Prosím vás pekne, aj kultúra dostala z Plánu obnovy nulu a o tej tu akosi doteraz, až teda, aby som bol spravodlivý, okrem pána ministra zahraničných vecí, keď nehovorím o ministerke kultúry, o tom tu nepadlo ani slovo. Takže nielen pôdohospodárstvo, ale aj jedna kultúra s veľkou nulou a myslím si, že to je takisto minimálne dôležité pre tú duševnú obnovu ako to pôdohospodárstvo. Takže poprosil by som, ak ešte teda niekto bude hovoriť o nejakej nule, pridajte tam aj tú kultúru. Ďakujem za pozornosť.
R. Fico, poslanec: (2002-08-19):
J. Migaš, predseda NR SR: Panie poslankyne, páni poslanci, rozprava nebude spoločná k týmto zákonom. Jednoducho ukončíme rokovanie o každom zákone a pred hlasovaním preruším rokovanie o uvedenom bode a potom by sme o nich hlasovali, ale ak pán poslanec požadujete, aby som dal odhlasovať Národnej rade takýto procedurálny postup, nech sa páči, prezentujme sa a hlasujme a potom by som dal slovo pánu spravodajcovi. Čiže pán poslanec Fico namieta, aby sme nehlasovali naraz o všetkých zákonoch a o každom zákone, keď prerokujeme každý zákon, aby sme o tom hlasovali. (Hlasy v pléne.) Ja som dal návrh, tak ako sme sa dohodli na predošlej schôdzi, že budeme hlasovať o všetkých zákonoch naraz. Predbežne predpokladám, že by to mohlo byť okolo 19. hodiny. Prezentujme sa hlasujme o mojom procedurálnom návrhu. Hlasujeme o tom, aby sme o všetkých zákonoch hlasovali spoločne po ich prerokovaní v Národnej rade. Prezentujme sa a hlasujme. Ak neprejde môj návrh, dám hlasovať o návrhu pána poslanca Fica. Hlasujeme. (Hlasovanie.) Prítomných je 105 poslancov, za 73, proti 10, zdržalo sa 17, nehlasovali 5. Konštatujem, že môj návrh sme schválili, preto nedám hlasovať o návrhu pána poslanca Fica. Pán poslanec Petrák, nech sa páči, uveďte prezidentom vrátený zákon. Nech sa páči.
B. Bugár, podpredseda NR SR: (2005-10-26):
L. Polka, poslanec: Ja som chcel vyjadriť svoj obdiv k tým piatim či šiestim, ktorí tu včera boli, a ostatní že by sa to potom boli dozvedeli. Takže v súlade s rozhodnutím predsedu Národnej rady Slovenskej republiky zo 7. októbra 2005 č. 1367 podľa § 71 rokovacieho poriadku navrhujem, aby návrh zákona prerokoval ústavnoprávny výbor, Výbor Národnej rady pre financie, rozpočet a menu, Výbor Národnej rady Slovenskej republiky pre sociálne veci a bývanie a výbor pre obranu a bezpečnosť. Za gestorský výbor je navrhnutý výbor pre obranu a bezpečnosť. Odporúčam, aby výbory predmetný návrh prerokovali v druhom čítaní v lehote do 30 dní a gestorský do 31 dní od jeho prerokovania v prvom čítaní na schôdzi Národnej rady. Ďakujem pekne.
Pčolinský, Peter, podpredseda NR SR (2023-01-26):
S faktickou poznámkou pán poslanec Kočiš.
Hrnčiar, Andrej, podpredseda NR SR (2019-12-04):
Pani poslankyňa Žitňanská.
Laššáková, Jana, podpredsedníčka NR SR (2013-05-14):
Ďakujem, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky. Hlásia sa tak za poslanecký klub SDKÚ – DS pán poslanec Miroslav Beblavý, za poslanecký klub KDH pán poslanec Pavol Zajac. A ďalej písomne prihlásený do rozpravy je pán poslanec Hlina. Nech sa páči, pán poslanec Beblavý, predseda výboru, máte slovo.
Paška, Pavol, predseda NR SR (2012-06-21):
Pán poslanec Blaha.
Sulík, Richard, predseda NR SR (2011-06-01):
Na faktické poznámky reaguje pán poslanec Zajac.
Laurenčík, Milan, poslanec NR SR (2016-04-20):
Ďakujem za slovo, pán predsedajúci. Pán poslanec Žarnay, zaujala ma vo vašom vystúpení poznámka, že aj starostovia ako zriaďovatelia škôl by sa mali vzdelávať s ohľadom na to, že vedú školy, takže mali by vedieť o tých školách a o fungovaní tej školy viac. Máte určite pravdu, dokonca aj zákon o obecnom zriadení v § 13 predpokladá, že starosta si neustále prehlbuje svoje vedomosti na výkon svojej funkcie. A mal by to robiť. Žiaľ, stretávame sa aj s tým, že starostom môže byť zvolený človek, ktorý nemá skončenú ani základnú školu, možnože tu by sme sa mali zamyslieť ako zákonodarci, aj keď neviem, ako by to narážalo na ústavu, ale keby bola taká podmienka napríklad, že starosta by mohol byť len ten, kto splní, že má úplné stredné, stredoškolské vzdelanie. Už aj to by pomohlo. Lebo tí zodpovední, tí sa určite, určite pripravujú, chodia na rozličné kurzy. Sám som toho svedkom, pretože sa takýchto školení a kurzov zúčastňujem, pretože zvolením za starostu ten človek získa veľké kompetencie, veľké právomoci, ale aj obrovskú zodpovednosť, a v podstate keď nepozná niektoré zákony, a neznalosť zákona neospravedlňuje, tak stále má ten pocit, že jednou nohou je vo väzení, pretože rozhoduje alebo podpisuje veci, o ktorých niekedy nemá ani, ani poňatia, a musí sa spoliehať na svojich spolupracovníkov, že to pripravili tak, že sa pod to môže podpísať. Ďakujem.
Hlina, Alojz, poslanec NR SR (2015-07-01):
Vážený pán predsedajúci, vážené kolegyne, kolegovia, pán predsedajúci verím, že mi svojou autoritou zabezpečíte poriadok v sále, alebo potom vystúpim po hlasovaní, nechám to na vás. (Ruch v sále.)
Hort, Milan, podpredseda NR SR (2010-11-30):
Ďakujem. Faktickú poznámku neevidujem. Uzatváram možnosť prihlásiť sa s faktickou poznámkou. Slovo má pán poslanec Peter Kažimír ako posledný prihlásený do rozpravy k tomuto návrhu zákona.
Takáč, Richard, poslanec NR SR (2021-07-01):
Ďakujem veľmi pekne za slovo, pán predsedajúci. Ďakujem všetkým kolegom, kolegyniam, ktoré vystúpili. Mrzí ma, že pani Kozelová odišla, lebo som jej chcel nejaké veci vysvetliť, lebo myslím si, že nemá správne informácie a klamala v tom, čo povedala. Mrzí ma v prvom rade to, že pod týmto poslaneckým návrhom je podpísaných 18 koaličných poslancov a ani jeden z nich nevystúpil minimálne s faktickou poznámkou. Ani jeden z nich. Čiže neviem, čo si mám o tom myslieť. To znamená, že proste niečo vám predložili alebo vám niečo dal pán minister Budaj, alebo narýchlo to poďme zbúchať, tak ste sa rýchlo všetci náhodne niekde na chodbe pod to podpísali za tie dva dni a ste to sem predložili. Pani Kozelová, pani Kozelová hovorila o nejakom stretnutí. Áno, bolo nejaké stretnutie, ktoré ste si vy v koalícii zorganizovali úplne narýchlo, potajomky, potichu, kde ste narýchlo zvolali všetky nejaké organizácie, aby ste si spravili alibi na verejnosti, kvôli tomu, že ste sa akože snažili komunikovať s odbornou širokou verejnosťou. Ja sa nečudujem tým poľovníkom, resp. tým ďalším, ktorí sa postavili a odišli preč. Lebo možnože keby vám tam aj desať hodín rozprávali o tých veciach, tak by ste mávli rukami, aj tak by ste to sem predložili a nič by ste s tým nerobili. Na ten, na to vaše stretnutie, ktoré ste si organizovali, boli pozvaní len vaši koaliční, vy koaliční poslanci. Ani členov opozičných, aspoň členov výboru pôdohospodárskeho že by ste na to zavolali, ktorí by vám povedali možnože troška inú pravdu a inak by argumentovali, len ste sa báli. Ja neviem, či teda sa pýtam, kladiem si otázku, že či ste si tam, či ste si sami sebe ste sa tam v rámci toho stretnutia presviedčali, že či to je správne, alebo to nie je správne. Takže ja sa nečudujem ani tým organizáciám, ktoré stade odišli, takže úplne, úplne pošliapavate, myslím si, legislatívny proces v tomto smere. A čo sa týka nejakej devastácie píl alebo čo, však píle sú, ale ja nehovorím o pílach, ja hovorím o spracovateľskom priemysle. Však vy na píle nespravíte stoličku, stôl, skrine alebo neviem aké veci, však to zrobí úplne nejaká iná fabrika. Takže ďakujem.
Mezenská, Helena, poslankyňa NR SR (2013-03-19):
Pán predseda, pán spravodajca, chcem vás poprosiť, aby ste dali osobitne hlasovať o bodoch 2, 3 a 1, 4, 5, 6 z môjho doplňujúceho a pozmeňujúceho návrhu.
Šeliga, Juraj, podpredseda NR SR (2020-10-20):
Ďakujem pekne. Ako ďalší písomne prihlásený v rozprave je pán poslanec Erik Tomáš, nech sa páči.
Hlina, Alojz, poslanec NR SR (2013-03-25):
Dovysvetľujem to. Úžernícka firma... (Prerušenie vystúpenia predsedajúcou.)
Bugár, Béla, podpredseda NR SR (2018-05-16):
Ďakujem. Teraz vyhlasujem prestávku do 11.10 a budeme pokračovať prerokovaním návrhu pána ministra Kažimíra. (Prestávka.) (Po prestávke.)
Grendel, Gábor, podpredseda NR SR (2021-11-11):
Takže osem faktických, deväť faktických poznámok na vystúpenie pána poslanca Suju. Končím možnosť prihlásiť sa s faktickými. Ako prvá pani poslankyňa Jana Vaľová.
Paška, Pavol, predseda NR SR (2013-02-06):
Pán poslanec bol posledný v rozprave. Chce navrhovateľ? Vyhlasujem rozpravu za skončenú. Pán navrhovateľ, nech sa páči.
B. Bugár, podpredseda NR SR: (2004-09-08):
(Hlasovanie.) Prítomných 136 poslancov, za návrh 108, proti 10, hlasovania sa zdržali 18. Návrh zákona sme postúpili do druhého čítania . Nech sa páči.
Jurinová, Erika, podpredsedníčka NR SR (2014-03-28):
Toto boli písomne prihlásení? Už ústne. To znamená, že vyhlasujem všeobecnú rozpravu za skončenú. A pýtam sa, či pán navrhovateľ chce zaujať svoje stanovisko. Nech sa páči.
Figeľ, Ján, podpredseda NR SR (2014-10-24):
O slovo požiadal pán generálny prokurátor, nech sa páči.
Pellegrini, Peter, podpredseda NR SR (2020-04-01):
Ďakujem pekne. S faktickými poznámkami na vaše vystúpenie traja páni poslanci. Ako prvý pán poslanec Pročko. Nech sa páči.
Kremský, Peter, poslanec NR SR (2023-05-18):
Ďakujem. Ja len veľmi krátko. Ja len veľmi krátko. Ja rozumiem , že sa vám to nepáči, že by ste to chceli na tých 15-, ako rozumiem tomu, ale mám na to iný názor, čiže preto som to takto navrhol a necháme to na poslancov, nech rozhodnú. Možno ešte jednu vec, Marián, trošku si to doplietol, tam nejde o držanie hotovosti, ale o využívanie hotovosti, čiže o platby v hotovosti. Čiže človek môže mať doma aj 50-tisíc, keď chce, to je už na ňom, ide o to, že keď ide zaplatiť, tak nemôže vlastne použiť viac, ako je ten limit naraz, čiže on môže na druhý deň znova ísť a znova použiť ten istý limit, ale, ale jednorazovo nemôže vlastne zaplatiť viac, tam je to limit na platbu, nie na držanie.
Laššáková, Jana, podpredsedníčka NR SR (2015-06-15):
Pán poslanec Kaník.
P. Hrušovský, predseda NR SR: (2005-12-15):
(Hlasovanie.) 132 prítomných, 123 za návrh, 5 sa zdržalo, 4 nehlasovali. Národná rada návrh uznesenia schválila. Teraz pristúpime k hlasovaniu o návrhu poslancov Národnej rady Ľudmily Muškovej a Dušana Čaploviča na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ktorý prerokúvame ako tlač 1383. Poprosím teraz pána poslanca Horáka, aby z poverenia výboru pre financie, rozpočet a menu Národnej rade predložil návrhy hlasovaní k predloženému návrhu zákona. Nech sa páči, pán poslanec. V. Horák, poslanec: Áno, ďakujem, pán predseda, za slovo. Vážené kolegyne, vážení kolegovia, tento návrh zákona z legislatívnej stránky spĺňa všetky náležitosti dané zákonom, a preto Národná rada sa môže svojím hlasovaním rozhodnúť, či prerokuje daný návrh zákona v druhom čítaní.
Paška, Pavol, predseda NR SR (2013-05-29):
Ďakujem pekne, pán spravodajca. Otváram rozpravu. Nemám písomnú prihlášku do rozpravy. Pýtam sa ešte, kto má záujem o rozpravu? Nikto. Končím možnosť sa prihlásiť do rozpravy. Takže len pán spravodajca sa hlási do rozpravy. Nech sa páči.
Zmajkovičová, Renáta, podpredsedníčka NR SR (2013-02-05):
Pán poslanec Fecko.
Blanár, Juraj, podpredseda NR SR (2021-11-10):
Vyhlasujem všeobecnú rozpravu za uzavretú. Pán navrhovateľ mal zrejme slovo, ktoré spojil aj s vystúpením v rozprave, čiže záverečné asi už nemá záujem. Pán spravodajca, nech sa páči, pán spravodajca má slovo.
Danko, Andrej, podpredseda NR SR (2023-12-15):
Poslanec Grendel.
Budaj, Ján, poslanec NR SR (2019-02-12):
Ďakujem. Našim kolegom, ktorí sa prezentujú ako sociálni demokrati, treba naozaj pripomenúť, že toto je iracionálna sociálna politika. To, aby daňový bonus končil v predškolskom veku, kedy de facto začínajú náklady na potomstvo, je irónia alebo nejaká absurdita legislatívna. Dámy a páni, Slovensko nie je v takej situácii, že by mladí ľudia programovo nechceli mať rodiny. Ak je útlm, tak je často z núdze a zato, že každý mladý človek má dnes ťažkosti uviesť sa aj na trhu práce, aj v profesnej kariére. Pomáhajme štartu nie iba do predškolského veku. Ľudia predsa nie sú hlúpi a vedia, keď nie z vlastnej skúsenosti, tak z pozorovania okolia, že tie skutočné výdaje na potomstvo nastávajú práve až príchodom do školy a naozaj rastú, rastú až po dosiahnutie dospelosti a často, samozrejme, aj ďalšie roky štúdií. Ak chceme mať z tohoto opatrenia skutočnú podporu rodiny, tak musí trvať dlhšie. Presne tak, ako to navrhujú predkladatelia.
Laššáková, Jana, podpredsedníčka NR SR (2012-05-04):
Na vystúpenie pána poslanca Beblavého sa s faktickými poznámkami prihlásilo 12 poslancov. Nech sa páči, pán poslanec Blanár.
Bugár Béla, podpredseda NR SR (2017-05-09):
Vážené pani poslankyne, vážení páni poslanci, prosím, aby ste sa ukľudnili, a budeme hlasovať. (Ruch v sále.) Páni poslanci! (Reakcia z pléna.) Pán poslanec Droba, nesmiete ani nosiť, nieže ešte vysýpať tyčinky! (Povedané so smiechom.) Takže páni poslanci, budeme hlasovať v prvom čítaní o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení (tlač 511). Pán poslanec Podmanický, ako spravodajca, nech sa páči, máte slovo. (Hlasovanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 511.)